cyanic-selkie/wikianc huggingface dataset:
Φουτζάιρα
Οικονομία
Η κυβέρνηση της Φουτζάιρας είναι κύριος μέτοχος της Εθνικής Τράπεζας της Φουτζάιρας, μιας τοπικής τράπεζας που ιδρύθηκε το 1982. Η συγκεκριμένη τράπεζα επικεντρώνεται στους τομείς της εταιρικής και εμπορικής τραπεζικής, στη χρηματοδότηση εμπορικών δραστηριοτήτων και στην αποταμίευση.
Εκπαίδευση
Υπάρχουν πολλά κρατικά σχολεία στη Φουτζάιρας, τα οποία προορίζονται κυρίως για τους ντόπιους κάτοικους. Εκτός από τα κρατικά σχολεία, υπάρχουν και αρκετά ιδιωτικά, εξαιτίας του μεγάλου αριθμού αλλοδαπών κατοίκων του εμιράτου.
Παραπομπές
Κατηγορία:Εμιράτα των Ηνωμένων Αραβικών Εμιράτων
Ψευδομονάδα η πυοκυανική
Η ψευδομονάς η πυοκυανική (επίσημη ονομασία: Pseudomonas aeruginosa) είναι είδος βακτηρίου μέλος του γένους Pseudomonas. Είναι η πιο συχνή αιτία λοιμώξεων από ψευδομονάδα στον άνθρωπο. Ευθύνεται επιπλέον για ασθένειες στα ζώα και τα φυτά. Απαντάται σε διάφορες τοποθεσίες του φυσικού περιβάλλοντος, στο έδαφος και στο νερό. Το 10% των ανθρώπων την φέρει ως μέρος της φυσιολογικής χλωρίδας του εντέρου. Μπορεί να επιβιώσει κάτω από δυσμενείς συνθήκες για τους περισσότερους οργανισμούς και αντιστέκεται στην φαγοκυττάρωση και είναι ανθεκτικό στα περισσότερα αντιβιοτικά.
Ετυμολογία
Το λατινικό συνθετικό «aeruginosa» προέρχεται από τη λέξη aerugo, δηλαδή γάνα, χαλκοσκουριά, πατίνα (και το γαλαζοπράσινο χρώμα αυτής) και δεν έχει καμία σχέση με τον αέρα ώστε να δικαιολογείται η ιδιαίτερα διαδεδομένη, και εσφαλμένη, απόδοση ως «ψευδομονάς η αεριογόνος». Ως εκ τούτου, η απόδοση με βάση το παλαιότερο συνώνυμο Pseudomonas pyocyanea κρίνεται καταλληλότερη.
Περιγραφή
Η ψευδομονάδα Pseudomonas aeruginosa είναι ένα αρνητικό κατά Γκραμ και κατά κανόνα κινητό αερόβιο βακτήριο. Δεν σχηματίζει εφησυχάζουσες μορφές και δεν παράγει σπόρους (μη σπορογόνο). Είναι βακτηρίδιο έχει δηλαδή ραβδοειδές σχήμα. Το μήκος της ράβδου του κυμαίνεται από 1 - 5 μm και το πλάτος από 0,5 - 1,0 μm. Εξωτερικά του κυττάρου σε μερικά στελέχη υπάρχει πολυσακχαρικό έλυτρο που το προστατεύει από τη φαγοκυττάρωση και από επικίνδυνες για αυτό ουσίες. Τα κύτταρα του βακτηριδίου P. aeruginosa διατάσσονται μεμονωμένα, σε ζεύγη και σε μικρές αλυσίδες. Επίσης χαρακτηρίζεται ως αμφίτριχο, διότι έχει ένα μόνο μαστίγιο σε κάθε πόλο.
Καλλιέργεια
Η ψευδομονάδα (P. aeruginosa) αναπτύσσεται κυρίως σε αερόβιες και προαιρετικά σε αναερόβιες συνθήκες, και σε κοινά θρεπτικά υλικά. Ιδανική θερμοκρασία ανάπτυξης είναι οι 37°C μπορεί όμως να αναπτυχθεί και σε 4–43°C. Το γεγονός ότι αναπτύσσεται στους 42°C τη διαφοροποιεί από τις υπόλοιπες ψευδομονάδες. Σημαντικό χαρακτηριστικό των αποικιών της P. aeruginosa είναι η ιδιαίτερη ευχάριστη οσμή της. Σε ορισμένες καλλιέργειες παρατηρούνται βλεννώδεις αποικίες, λόγω του ελύτρου της. Άχρωμες αποικίες εντοπίζονται στο MacConkey άγαρ, γιατί δεν ζυμώνει τη λακτόζη.
Ιδιότητες
thumb|250px|[[Χημικός τύπος της πυοκυανίνης]] Όλα τα στελέχη της P. aeruginosa αναπτύσσονται στους 42°C. Επιπλέον παράγουν οξειδάση και καταλάση, αλλά όχι υδρόθειο. Διασπούν οξειδωτικώς την γλυκόζη, χωρίς την παραγωγή αερίου, όμως δεν τη ζυμώνουν. Αντίθετα δεν διασπούν τη μαλτόζη και την λακτόζη. Προκαλούν οξειδωτική διάσπαση του γλυκονικού καλίου, παράγοντας 2-κετογλυκονικό κάλιο.
Στα περισσότερα στελέχη συναντάμε κινητικότητα (90% των στελεχών) και τη δυνατότητα υδρόλυσης της αργινίνης (96-98% των στελεχών). Ποσοστό μεγαλύτερο του 50% των στελεχών της παράγουν την πράσινη χρωστική πυοκυανίνη. Σημαντικό είναι ότι από όλα τα είδη της ψευδομονάδας μόνο η Ρ. aeruginosa έχει αυτήν την ιδιότητα. Η πυοκυανίνη χρωματίζει τα εκκρίματα των λοιμώξεων που οφείλονται στην συγκεκριμένη ψευδομονάδα, για αυτό και ονομάζεται πυοκυανική. Στελέχη που παράγουν πυοκυανίνη χαρακτηρίζονται εύκολα ως Ρ. aeruginosa και δεν χρειάζονται άλλες δοκιμασίες για την τυποποίηση του μικροβίου. Οι ψευδομονάδες παράγουν σπανιότερα και άλλες χρωστικές, όπως τις πυοερυθρίνη, πυομελανίνη και φθορεσεΐνη (επίσης γνωστή ως πυοβερδίνη). Η φθορεσεΐνη είναι πράσινη φθορίζουσα χρωστική και οι καλλιέργειες του μικροβίου που την παράγουν φθορίζουν, όταν προσπέσει σε αυτά υπεριώδης ακτινοβολία. Η πυοερυθρίνη είναι σκούρα ερυθρά χρωστική και η πυομελανίνη έχει χρώμα καστανόμαυρο.
Παθογένεια
Η πυοκυανική ψευδομονάδα δεν προκαλεί συνήθως ασθένειες σε υγιείς ανθρώπους. Είναι ένας ευκαιριακά παθογόνος μικροοργανισμός. Ονομάζεται ευκαιριακός, επειδή η συμπεριφορά του εξαρτάται από τις συνθήκες. Μπορεί όμως να προκαλέσει θανατηφόρες λοιμώξεις σε ανοσοκατεσταλμένα άτομα, σε ασθενείς με σοβαρά εγκαύματα, με σοβαρές δερματικές βλάβες και σε ασθενείς που πάσχουν από κυστική ίνωση. Έχει ελάχιστες διατροφικές απαιτήσεις και μπορεί να ανεχθεί μια μεγάλη ποικιλία περιβαλλοντικών συνθηκών.
Η Ρ. aeruginosa προκαλεί ενδονοσοκομειακές λοιμώξεις όπως ουρολοιμώξεις, μηνιγγίτιδα, λοιμώξεις από καθετήρες, σηψαιμία, πνευμονία, διαπυήσεις τραυμάτων κ.ά. Προκαλεί όμως και εξωνοσοκομειακές λοιμώξεις όπως ωτίτιδα, λοιμώξεις τραυμάτων, επιπεφυκίτιδα κ.ά. Είναι υπεύθυνη για το 16% της νοσοκομειακής πνευμονίας, το 12% των ενδονοσοκομειακών λοιμώξεων του ουροποιητικού συστήματος, το 8% λοιμώξεων χειρουργικών τραυμάτων και το 10% λοιμώξεων του αίματος.
Η πυοκυανική ψευδομονάδα προκαλεί αναπνευστικές λοιμώξεις στους ασθενείς με ινοκυστική νόσο. Η κυστική ίνωση (CF) είναι κληρονομική ασθένεια. Το υπεύθυνο γονίδιό της βρίσκεται στο έβδομο χρωμόσωμα. Η δράση του φυσιολογικού χρωμοσώματος συνδέεται με την μεταφορά ιόντων χλωρίου διαμέσου της κυτταρικής μεμβράνης. Για αυτόν τον λόγο στους ασθενείς με κυστική ίνωση, υπάρχει διαταραχή της ισορροπίας νερού και αλάτων, με αποτέλεσμα την παραγωγή υπερβολικής βλέννας στους πνεύμονες και στον γαστρεντερικό σωλήνα. Η μεγάλη ποσότητα της βλέννας γίνεται το ιδανικό περιβάλλον για πιθανούς παθογόνους παράγοντες. Η P. aeruginosa προσβάλλει ασθενείς με κυστική ίνωση μέσω των αεραγωγών και τη στιγμή που εισέρχεται χρησιμοποιεί το μαστίγιό της για να μεταβεί στο υποξικό περιβάλλον. Σε αυτό το σημείο, P. aeruginosa ξεκινά να σχηματίζει βιοϋμένιο.
Εκτός από τους ασθενείς με κυστική ίνωση, αναπνευστικές λοιμώξεις προκαλούνται και σε ανοσοκατεσταλμένους ασθενείς καθώς και σε χρόνιους πνευμονοπαθείς, όπου προκαλεί κυρίως πνευμονία. Η πυοκυανική ψευδομονάδα προκαλεί επίσης βακτηριαιμία (η παρουσία μικροοργανισμών στο αίμα που ανιχνεύεται με την καλλιέργεια του αίματος) μεταδιδόμενη μέσω ιατροτεχνολογικών προϊόντων στα νοσοκομεία και στους οίκους ευγηρίας. Τα συμπτώματα εξαρτώνται από το σημείο της λοίμωξης, με το ποσοστό της θνησιμότητας να παραμένει μεγαλύτερο από το 10% [12]. Στο ίδιο ποσοστό οφείλεται και για τις περιπτώσεις ενδοκαρδίτιδας. Έχουν περιγραφεί 200 περιπτώσεις ενδοκαρδίτιδας από P. aeruginosa. Η λοίμωξη παρατηρήθηκε και σε χρήστες ενδοφλέβιων ουσιών.
Η ανθεκτικότητα της στα περισσότερα από τα συνηθισμένα αντιβιοτικά, είναι ένα γεγονός που καθιστά την λοίμωξη από Ρ. aeruginosa, αρκετά επικίνδυνη ειδικά σε άτομα με ήδη επιβαρυμένο ανοσοποιητικό. Ο σχηματισμός του βιοϋμενίου σχετίζεται με την αντοχή του στελέχους στα αντιβιοτικά και σε χρόνιες λοιμώξεις.
Φυτά και ασπόνδυλα
Στα ανώτερα φυτά, η P. aeruginosa προκαλεί τα συμπτώματα «μαλακιάς σήψης» (αγγλ.: soft rot), π.χ. στα φυτά Arabidopsis thaliana (κάρδαμο του Thale) και το Lactuca sativa (μαρούλι). Επίσης είναι παθογόνο για ασπόνδυλα ζώα, όπως του νηματώδους Caenorhabditis elegans, την ξιδόμυγα δροδόφιλα και τον σκόρο Galleria mellonella. Ο συνδυασμός των λοιμογόνων παραγόντων είναι ίδιος για τη μόλυνση των φυτών και των ζώων.
Δομή του γονιδιώματος
Το μέγεθος του γονιδιώματος της P. aeruginosa είναι περίπου 5.200.000 - 7.000.000 bp (ζεύγη βάσεων) με 65% περιεκτικότητα σε γουανίνη και κυτοσίνη. Σύμφωνα μάλιστα με δημοσίευση του περιοδικού Nature είναι 6,3 Mbp και περιέχει 5.570 γονίδια σε ένα χρωμόσωμα.
Ανίχνευση
Στο εργαστήριο με τη μέθοδο της ποσοτικής PCR (αγγλ: quantitative PCR ή qPCR) επίσης γνωστής και ως πραγματικού χρόνου PCR (αγγλ: real-time PCR) υπάρχει η δυνατότητα της ανίχνευσης και της ποσοτικοποίησης με πολύ μεγάλη ευαισθησία.
Εφαρμογή στη βιοτεχνολογία
Η P. aeruginosa, όπως και πολλά άλλα είδη του γένους Pseudomonas, μπορεί να αποδομήσει αρωματικούς υδρογονάνθρακες, όπως μεθυλιωμένα παράγωγα του βενζολίου (π.χ. τολουόλιο, ορθοξυλόλιο κτλ) που είναι τα υποπροϊόντα του πετρελαίου και χρησιμοποιούνται συνήθως ως διαλύτες για σμάλτα και χρώματα, καθώς και στην παραγωγή φαρμάκων και χημικών ουσιών. Τα μεθυλιωμένα παράγωγα του βενζολίου θεωρούνται περιβαλλοντικοί ρύποι που τα συναντάμε στην ατμόσφαιρα, στο υπέδαφος, στα εδάφη, και στα επιφανειακά ύδατα. Η P. aeruginosa μπορεί να διασπάσει το τολουόλιο, που είναι η απλούστερη μορφή μεθυλιωμένου παράγωγου του βενζολίου. Αυτό γίνεται με την οξείδωση του μεθυλίου σε αλδεΰδη, αλκοόλη και οξύ το οποίο στη συνέχεια μετατρέπεται σε κατεχολαμίνες. Ως εκ τούτου, η P. aeruginosa μπορεί να χρησιμοποιηθεί για τον έλεγχο της ρύπανσης.
Εξωτερικοί σύνδεσμοι
Κατηγορία:Ψευδομονάδα (γένος)
Διεθνές Εμπορικό Επιμελητήριο
Το Διεθνές Εμπορικό Επιμελητήριο (ICC, γαλλικά: Chambre de commerce internationale (CCI)) είναι ο παγκόσμιος επιχειρηματικός οργανισμός , ένα αντιπροσωπευτικό σώμα που εκφράζει με κύρος τις επιχειρήσεις από όλους τους τομείς δραστηριοτήτων, σε κάθε μέρος του κόσμου. . Αποστολή του είναι η εξυπηρέτηση της παγκόσμιας επιχειρηματικότητας διαμέσου της προώθησης και ενδυνάμωσης του ελεύθερου διεθνούς εμπορίου και των επενδύσεων, των ανοικτών αγορών για αγαθά και υπηρεσίες, καθώς και την ελεύθερη ροή των κεφαλαίων.
Βασική του πεποίθηση είναι ότι το εμπόριο συνιστά μια ισχυρή δύναμη για την παγκόσμια ειρήνη και την ευημερία.
Το ICC διατηρεί επαφή με τις τάσεις του διεθνούς εμπορίου και ενημερώνεται μέσω του Οργανισμού Ηνωμένων Εθνών, του Παγκόσμιου Οργανισμού Εμπορίου και πολλών άλλων διακυβερνητικών οργανισμών (τόσο διεθνών, όσο και τοπικών) και μάλιστα αποτέλεσε την πρώτη οργάνωση με συμβουλευτικό χαρακτήρα προς το Οικονομικό και Κοινωνικό Συμβούλιο του ΟΗΕ.
Οι εκατοντάδες χιλιάδες εταιρείες- μέλη και ενώσεις- μέλη του δραστηριοποιούνται σε περισσότερες από 120 χώρες και τα συμφέροντά τους εκτείνονται σε κάθε τομέα των ιδιωτικών επιχειρήσεων.
Ιστορία
Το ICC έχει την πεποίθηση ότι το εμπόριο είναι μια ισχυρή δύναμη για την ειρήνη και την ευημερία, από την ίδρυσή του το 1919, μετά τον Α΄ Παγκόσμιο Πόλεμο. Η μικρή ομάδα των εμπνευσμένων επιχειρηματιών που ίδρυσαν το ICC αποκαλέστηκαν oι έμποροι της ειρήνης.
Η γραμματεία της οργάνωσης ιδρύθηκε στο Παρίσι και το Διεθνές Δικαστήριο Διαιτησίας δημιουργήθηκε το 1923.
Εθνική Ελληνική Επιτροπή
Η Εθνική Ελληνική Επιτροπή του Διεθνούς Εμπορικού Επιμελητηρίου (ICC Ελλάς) ιδρύθηκε το 1926 με το νομοθετικό διάταγμα Περί ιδρύσεως Εθνικής Ελληνικής Επιτροπής του Διεθνούς Εμπορικού Επιμελητηρίου όπως τροποποιήθηκε με το Νόμο 2880 της 17-6-1954 και το Νόμο 2081 της 10-9-1992. Η διοικητική και διαχειριστική εποπτεία της ασκείται από το Υπουργείο Εμπορίου.
Mέλη της είναι τα 59 Εμπορικά, Βιομηχανικά, Βιοτεχνικά και Επαγγελματικά Επιμελητήρια της χώρας και φυσικά ή νομικά πρόσωπα που συναλλάσσονται κυρίως με το εξωτερικό και επιθυμούν να συνεισφέρουν στη διεθνή εκπροσώπηση της ελληνικής οικονομίας και να λάβουν μέρος στη διαμόρφωση των κανόνων διεξαγωγής της επιχειρηματικής τους δραστηριότητας παγκοσμίως.
Οι οικονομικοί πόροι της ICC Ελλάς προέρχονται κυρίως από:
Όργανα της Ελληνικής Επιτροπής είναι: Η Διοικητική Επιτροπή διορίζει επιπλέον έμμισθο Γενικό Γραμματέα και με πρόταση αυτού το λοιπό αναγκαίο προσωπικό.
Δραστηριότητες
Επειδή οι επιχειρήσεις και οι ενώσεις μέλη του δραστηριοποιούνται στην διεθνή επιχειρηματική κοινότητα, το Διεθνές Εμπορικό Επιμελητήριο έχει πρωταρχικό στόχο να καταρτίζει κανόνες που διέπουν τη διεξαγωγή των διασυνοριακών επιχειρηματικών δραστηριοτήτων. Παρά το γεγονός ότι οι κανόνες αυτοί είναι σε εθελοντική βάση, χρησιμοποιούνται καθημερινά σε χιλιάδες συναλλαγές και έχουν γίνει μέρος της δομής του διεθνούς εμπορίου (π.χ. Διεθνείς Εμπορικοί Όροι– CIF,FOB, EXW, κλπ).
Στόχος αυτών των δραστηριοτήτων είναι :
Επιχειρηματική δράση για την υπεύθυνη διαφήμιση και προώθηση (BARMA)
Πρόκειται για μια πρωτοβουλία του Διεθνές Εμπορικού Επιμελητηρίου για την εξάπλωση και ενδυνάμωση της αυτορύθμισης.
Συγκεκριμένα στοχεύει στην εφαρμογή ενός ενιαίου κώδικα ηθικής επικοινωνίας από όλους τους διαφημιστές, τα πρακτορεία και τα μέσα ενημέρωσης. Ο κώδικας αυτός θέτει από το 1937 τον πήχη για τις πρακτικές υπεύθυνης προώθησης προϊόντων και υπηρεσιών και πιο απλά ονομάζεται Κώδικας ICC.
Τον Σεπτέμβριο του 2011, το Διεθνές Εμπορικό Επιμελητήριο παρουσίασε τη νέα, αναθεωρημένη έκδοση του Κώδικα ICC για τη Διαφήμιση και Προώθηση της Επικοινωνιακής Πρακτικής (ICC Code of Advertising and Marketing Communication Practice) μαζί με την αποκλειστική για αυτόν ιστοσελίδα, όπου οι επαγγελματίες όλης της υφηλίου μπορούν να καθοδηγηθούν για τις βέλτιστες εφαρμογές των κανόνων ηθικής επικοινωνίας.
Επιχειρηματική δράση για την υποστήριξη της κοινωνίας πληροφορίας (BASIS)
Η ICC δημιούργησε την BASIS το 2006 για να ενημερώσει τον ιδιωτικό τομέα για κρίσιμα ζητήματα που αφορούν τη διαδικτυακή κυβερνητική πολιτική, όπως :
Επιχειρηματική δράση κατά της πλαστογραφίας και πειρατείας (BASCAP)
Η ICC δημιούργησε τη BASCAP το 2004, ώστε να αναλάβει έναν ηγετικό ρόλο εναντίον της πλαστογραφίας προϊόντων (π.χ. φαρμακευτικά σκευάσματα, τρόφιμα, ρούχα) και της παγκόσμιας πειρατείας της πνευματικής ιδιοκτησίας.
Η BASCAP ενώνει την παγκόσμια επιχειρηματική κοινότητα ώστε να διαχειρίζεται πιο αποτελεσματικά τα αυτά τα ζητήματα και έχει ως αποστολή:
Υπηρεσίες
Το Διεθνές Εμπορικό Επιμελητήριο παρέχει επίσης βασικές υπηρεσίες, μεταξύ των οποίων είναι το Διεθνές Δικαστήριο Διαιτησίας, που είναι το κορυφαίο διαιτητικό όργανο στον κόσμο. Μια άλλη υπηρεσία είναι η Παγκόσμια Ομοσπονδία Επιμελητηρίων (WCF), το παγκόσμιο δίκτυο των εμπορικών επιμελητηρίων, που προωθεί την αλληλεπίδραση και ανταλλαγή απόψεων και βέλτιστων πρακτικών στα επιμελητήρια.
Το Διεθνές Εμπορικό Επιμελητήριο προσφέρει επίσης εξειδικευμένη εκπαίδευση και σεμινάρια και είναι ο κορυφαίος εκδοτικός οίκος παγκοσμίως των πρακτικών και εκπαιδευτικών εργαλείων αναφοράς για τις διεθνείς επιχειρηματικές δραστηριότητες, τις τραπεζικές πρακτικές και την διαιτησία.
Επιχειρηματικοί ηγέτες και εμπειρογνώμονες, που προέρχονται από τα μέλη του, καθορίζουν μέσω των Επιτροπών του τη στάση των επιχειρήσεων σε γενικά θέματα εμπορικής και επενδυτικής πολιτικής καθώς και σε τεχνικά και ζωτικής σημασίας ειδικά θέματα. Σε αυτά περιλαμβάνονται, μεταξύ άλλων, η καταπολέμηση της διαφθοράς, οι τραπεζικές πρακτικές, η ψηφιακή οικονομία, το ηθικό μάρκετινγκ, το περιβάλλον και η ενέργεια, η πολιτική ανταγωνισμού, οι χορηγίες και η πνευματική ιδιοκτησία.
Το Διεθνές Εμπορικό Επιμελητήριο συνεργάζεται στενά με τα Ηνωμένα Έθνη, τον Παγκόσμιο Οργανισμό Εμπορίου, τον ΟΟΣΑ και άλλα διακυβερνητικά φόρουμ, συμπεριλαμβανομένου του G8 και G20, όπου είναι η μοναδική φωνή της παγκόσμιας επιχειρηματικής κοινότητας.
Καπηλείο
thumb|220x220px|Καπηλείο του 1658 Το καπηλείο ήταν υπαίθριος χώρος ή κατάστημα, όπου οι κάπηλοι (έμποροι) εμπορευόταν ψωμί, λάδι, κρασί, σιτάρι, ακόμη και δούλους. Αργότερα μετεξελίχθηκαν σε πανδοχεία για τους οδοιπόρους, χρεώνοντάς τους είτε με υψηλές τιμές, είτε πουλώντας τα εμπορεύματα με κάλπικο βάρος. Έτσι οι λέξεις καπηλείο και κάπηλος νοηματοδοτήθηκαν αρνητικά, οι δε χώροι αποφεύγονταν από τους ευυπόληπτους πολίτες, εκτός των φιλοσόφων που επισκέπτονταν τους χώρους για τις φιλοσοφικές τους αναζητήσεις.
Παραπομπές
Κατηγορία:Χώροι εστίασης
Σάμι Αλ Τζάμπερ
O Σάμι Αμπντουλάχ Αλ Τζάμπερ (αραβικά: سامي الجابر, γεννήθηκε 11 Δεκεμβρίου 1972) είναι Σαουδάραβας πρώην ποδοσφαιριστής, ο οποίος αγωνιζόταν ως επιθετικός. Πέρασε το μεγαλύτερο μέρος της σταδιοδρομίας του από το 1988 έως το 2008 με την Αλ Χιλάλ.
Είναι ο δεύτερος κορυφαίος σκόρερ της χώρας του με 46 γκολ σε 157 διεθνείς συμμετοχές από το 1992 έως το 2006. Ο Αλ Τζάμπερ εμφανίστηκε σε τέσσερις συνεχόμενες διοργανώσεις του Παγκοσμίου Κυπέλλου της FIFA, από το 1994 έως το 2006, σκοράροντας σε τρεις από αυτές. Ήταν επίσης μέλος της Σαουδικής Αραβίας που κέρδισε το Ασιατικό Κύπελλο Εθνών το 1996. Θεωρείται ευρέως ως ένας από τους σπουδαιότερους παίκτες της Σαουδικής Αραβίας όλων των εποχών και σύμφωνα με ορισμένους και της Ασίας.
Αλ Χιλάλ
Ο Αλ Τζάμπερ αναφέρεται συχνά ως ο πιο διάσημος παίκτης της Αλ Χιλάλ, αφού πέρασε σχεδόν 20 χρόνια με τον σύλλογο. Έγινε μέλος του συλλόγου σε ηλικία 15 ετών και κατά τη διάρκεια δύο δεκαετιών ως επαγγελματίας παίκτης, την βοήθησε να κερδίσει 6 τίτλους πρωταθλήματος, 6 Κύπελλα του Πρίγκηπα και 2 τίτλους ΑΦΚ Τσάμπιονς Λιγκ, μεταξύ άλλων. Ήταν επίσης δύο φορές ο κορυφαίος σκόρερ του Πρωταθλήματος Σαουδικής Αραβίας (1989–90 και 1992–93).
Στις 21 Ιανουαρίου 2008, η Αλ Χιλάλ πραγματοποίησε ένα τιμητικό αγώνα για τον Αλ Τζάμπερ εναντίον της αγγλικής Μάντσεστερ Γιουνάιτεντ. Ο Αλ Τζάμπερ σκόραρε με ένα πέναλτι στη νίκη με 3-2 επί των φιλοξενούμενων, στον τελευταίο του αγώνα για την ομάδα.
Εθνική ομάδα
Ο Αλ Τζάμπερ συμμετείχε σε τέσσερα Παγκόσμια Κύπελλα της FIFA, το 1994, το 1998, το 2002 και το 2006. Οι 163 συμμετοχές με την εθνική του αποτελούν την δεύτερη κορυφαία επίδοση μετά τις 178 συμμετοχές του Μοχάμεντ Αλ Ντεαγέα στην ιστορία της χώρας του.
Πραγματοποίησε το ντεμπούτο του με την Εθνική Σαουδικής Αραβίας στις 11 Σεπτεμβρίου 1992, στην ισοπαλία με 1-1 εναντίον της Συρίας στο Κύπελλο Αραβικών Εθνών. Έφτασε στον 19ο αγώνα του για να πετύχει το πρώτο του διεθνές γκολ, στη νίκη με 6-0 επί του Μακάο την 1η Μαΐου 1993, σε προκριματικό αγώνα του Παγκόσμιου Κυπέλλου 1994. Στη συνέχεια, η Σαουδική Αραβία προκρίθηκε για τους Τελικούς του Παγκοσμίου Κυπέλλου του 1994, την πρώτη της εμφάνιση στο Παγκόσμιο Κύπελλο. Ο Αλ Τζάμπερ αγωνίστηκε σε δύο αγώνες της φάσης των ομίλων στις ΗΠΑ, σημειώνοντας γκολ με πέναλτι στη νίκη με 2-1 εναντίον του Μαρόκου.
Ήταν μέλος της ομάδας που κέρδισε το Ασιατικό Κύπελλο του 1996, πριν συμμετάσχει στο δεύτερο του Παγκόσμιο Κύπελλο, του 1998. Έπαιξε και στους τρεις αγώνες της Σαουδικής Αραβίας στα γήπεδα της Γαλλίας, σκοράροντας το δεύτερο γκολ του στο Παγκόσμιο Κύπελλο, στην ισοπαλία με 2-2 εναντίον της Νότιας Αφρικής. Αυτό τον έκανε τον πρώτο Ασιάτη παίκτη που σκόραρε σε δύο συνεχόμενα Παγκόσμια Κύπελλα.
Αφού κέρδισε το ασημένιο μετάλλιο στο Ασιατικό Κύπελλο του 2000, συμμετείχε στο Παγκόσμιο Κύπελλο του 2002, αλλά έπαιξε μόνο σε έναν αγώνα, την βαριά ήττα με 0-8 από τη Γερμανία. Αποκλείστηκε από το υπόλοιπο της διοργάνωσης όταν «έσκασε» η σκωληκοειδής απόφυση του και έπρεπε να μεταφερθεί εσπευσμένα στο νοσοκομείο.
Μετά από αυτήν την απογοήτευση, αποφάσισε να αποσυρθεί από το διεθνές ποδόσφαιρο, αλλά μπήκε στον πειρασμό από τον προπονητή της Σαουδικής Αραβίας, Γκαμπριέλ Καλντερόν, στις αρχές του 2005 για την εκστρατεία της για το Παγκόσμιο Κύπελλο του 2006. Σκόραρε τρεις φορές σε τέσσερις προκριματικούς αγώνες για να βοηθήσει την ομάδα να φτάσει στα τελικά. Εμφανίστηκε και στους τρεις αγώνες της Σαουδικής Αραβίας στα γήπεδα της Γερμανίας και σκόραρε στον εναρκτήριο αγώνα εναντίον της Τυνησίας, όπου έδωσε το προβάδισμα με 2-1, αλλά ο αγώνας έληξε ισόπαλος με 2-2. Αφού δεν κατάφερε να προχωρήσει στη νοκ άουτ φάση, ο Αλ Τζάμπερ ανακοίνωσε την αποχώρηση του από την εθνική ομάδα.
Προπονητής
Ο Αλ Τζάμπερ ορίστηκε ως βοηθός προπονητή της Αλ Χιλάλ το 2009, ένα χρόνο μετά την αποχώρησή του ως επαγγελματίας ποδοσφαιριστής. Δούλεψε με αξιοσημείωτους προπονητές, όπως ο Έρικ Γκέρετς, ο Γκαμπριέλ Καλντερόν και ο Τόμας Ντολ. Το 2012, έγινε βοηθός προπονητή της ΑΖ Οσέρ της Λιγκ 2. Στις 27 Μαΐου 2013, ο Αλ Τζάμπερ προσλήφθηκε ως προπονητής της Αλ Χιλάλ, όπου αντικατέστησε τον Ζλάτκο Ντάλιτς. Έγινε ο πρώτος Σαουδάραβας προπονητής της Αλ Χιλάλ ύστερα από 14 χρόνια, μετά τον Χαλίλ Ιμπραχίμ Αλ Ζαγιάνι το 1999. Μετά την πρώτη του σεζόν στη νέα του σταδιοδρομία, κατέλαβε την 19η θέση στην Παγκόσμια Κατάταξη των Προπονητών Ποδοσφαίρου, όμως παρ΄ όλα αυτά η Αλ Χιλάλ αποφάσισε να τον αντικαταστήσει. Στις 19 Ιουλίου 2014, η Αλ Αραμπί ανακοίνωσε την πρόσληψή του ως τεχνικού διευθυντή της ομάδας.
Προσωπική ζωή
Εκτός από τη μητρική του γλώσσα, τα αραβικά, ο Αλ Τζάμπερ μιλάει αγγλικά, γαλλικά και πορτογαλικά. Είναι παντρεμένος και έχει έναν γιο, τον Αμπντουαλάχ, που έχει σχέση επίσης με το ποδόσφαιρο και μια κόρη, την Ρέμα Σάμι.
Εξωτερικοί σύνδεσμοι
Κατηγορία:Σαουδάραβες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Σαουδικής Αραβίας Κατηγορία:Ποδοσφαιριστές Ασιατικού Κυπέλλου Εθνών 1992 Κατηγορία:Ποδοσφαιριστές Κυπέλλου Συνομοσπονδιών FIFA 1992 Κατηγορία:Ποδοσφαιριστές Παγκοσμίου Κυπέλλου 1994 Κατηγορία:Ποδοσφαιριστές Κυπέλλου Συνομοσπονδιών FIFA 1995 Κατηγορία:Ποδοσφαιριστές Ασιατικού Κυπέλλου Εθνών 1996 Κατηγορία:Παίκτες νικητές Ασιατικού Κυπέλλου Εθνών Ποδοσφαίρου Κατηγορία:Ποδοσφαιριστές Κυπέλλου Συνομοσπονδιών FIFA 1997 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Ασιατικού Κυπέλλου Εθνών 2000 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:FIFA Century Club Κατηγορία:Ποδοσφαιριστές Αλ Χιλάλ ΦΚ Κατηγορία:Ποδοσφαιριστές Σαουδαραβικού Επαγγελματικού Πρωταθλήματος Κατηγορία:Ποδοσφαιριστές Γούλβερχαμπτον Γουόντερερς Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Σαουδάραβες ποδοσφαιριστές στο εξωτερικό Κατηγορία:Ξένοι ποδοσφαιριστές στην Αγγλία Κατηγορία:Ποδοσφαιριστές Αλ Γκαράφα ΣΚ Κατηγορία:Ξένοι ποδοσφαιριστές στο Κατάρ Κατηγορία:Σαουδάραβες προπονητές ποδοσφαίρου Κατηγορία:Προπονητές ποδοσφαίρου Αλ Χιλάλ ΦΚ Κατηγορία:Προπονητές ποδοσφαίρου Αλ Γουάχντα ΣΚΚ Κατηγορία:Προπονητές ποδοσφαίρου Αλ Σαμπάμπ ΦΚ (Ριάντ)
Φλόρα (μυθολογία)
Η Φλόρα ήταν πρώιμη θεά της ρωμαϊκής μυθολογίας. Ήταν η θεά των λουλουδιών και της άνοιξης. Κάθε χρόνο, από τις 28 Απριλίου ως τις 3 Μαΐου, γίνονταν προς τιμή της τα Φλοράλια, γιορτή που συμβόλιζε την ανανέωση του κύκλου της ζωής που σημειωνόταν με τον χορό και το πότισμα των λουλουδιών. Σύζυγος της ήταν ο Αίολος, θεός του ανέμου. Στην ελληνική μυθολογία ταυτιζόταν με τη Χλωρίδα.
Ανδρέας Σταματάρας
Γεννήθηκε και μεγάλωσε στα Ψαρά. Από νωρίς μπήκε στη θάλασσα και με την τόλμη του αλλά και τον ατίθασο χαρακτήρα του πολύ γρήγορα εξελίχθηκε σε επικίνδυνο καραβοκύρη - πειρατή. Με το ξέσπασμα της Επανάστασης βρέθηκε από τους πρώτους στον μεγάλο Αγώνα, παραμένοντας όμως ανένταχτος στους μεγάλους ελληνικούς στόλους, προκειμένου να επιδείξει όλο το μένος της δραστηριότητάς του προσβάλλοντας κατ΄ επανάληψη τις ακτές της Τουρκίας. Ήταν κυβερνήτης ενός μύστικου με 18 άνδρες πλήρωμα με το οποίο είχε καταστεί ο φόβος και ο τρόμος ιδιαίτερα στις έναντι της Δωδεκανήσου τουρκικές ακτές.
Το 1823 μετά από κάποια από τις πολλές επιδρομές του, όταν κατέπλευσε στον λιμένα Λακί της Λέρου βρέθηκε αντιμέτωπος με μια αυστριακή ημιολία υπό τους καταιγιστικούς κανονιοβολισμούς της οποίας το σκάφος του Α. Σταματάρα καταστράφηκε και βυθίστηκε ενώ ο ίδιος και το πλήρωμά του πέφτοντας στη θάλασσα για να σωθούν τελικά συνελήφθηκαν όλοι αιχμάλωτοι από τους Αυστριακούς.
Οι Αυστριακοί βλέποντας τον ατίθασο χαρακτήρα των ναυαγών αυτών που ήταν επικίνδυνοι ακόμα και ως αιχμάλωτοι τους παρέδωσαν όλους στη τουρκική φρουρά της Λέρου. Οι Τούρκοι της Λέρου στη συνέχεια παρέδωσαν τον Σταματάρα και το τσούρμο του δέσμιους σε διερχόμενη τούρκικη πολεμική σακολέβα που κατευθύνονταν στη Κωνσταντινούπολη για την εκεί θανάτωσή τους.
Κατά τη διαδρομή όμως ο Σταματάρας και το πλήρωμά του που είχαν ριχτεί στο αμπάρι κατάφεραν ν΄ απελευθερωθούν από τα δεσμά τους και ανεβαίνοντας τη νύκτα στο κατάστρωμα κατέλαβαν το σκάφος αφού προηγουμένως σκότωσαν όλο το πλήρωμα.
Επειδή το σκάφος αυτό είχε κάποιο οπλισμό ο Σταματάρας αποφάσισε στη συνέχεια να γυρίσει πίσω στη Λέρο και να εκδικηθεί την αυστριακή ημιολία. Όταν όμως κατέπλευσε διαπίστωσε ότι αυτή είχε ήδη φύγει.
Ο Ανδρέας Σταματάρας έπειτα απ΄ αυτό το γεγονός αλλά υπερήφανος για τη σακολέβα που είχε αποκτήσει, ενώθηκε με το στόλο του Παπανικολή κατανέμοντας το πλήρωμά του και σε διάφορα άλλα πλοία του Αγώνα.
Πηγές
Κατηγορία:Αγωνιστές του 1821
Παλμυριανή Αυτοκρατορία
Η Παλμυριακή Αυτοκρατορία ή Παλμύρα ήταν βραχύβια αυτοκρατορία με πρωτεύουσα την Παλμύρα, που εξεγέρθηκε κατά της ρωμαϊκής αυτοκρατορίας. Τα γεωγραφικά όρια περιελάμβαναν περιοχές της ανατολικής Μεσογείου όπως της Μέσης Ανατολής, την Αίγυπτο,τη Συρία και μικρό τμήμα της Μικράς Ασίας.
Κατηγορία:Πρώην μοναρχίες της Ευρώπης Κατηγορία:Ρωμαϊκή Αυτοκρατορία Κατηγορία:Πρώην αυτοκρατορίες της Αφρικής Κατηγορία:Πρώην αυτοκρατορίες της Ασίας Κατηγορία:Πρώην μοναρχίες της Ασίας
Πέτρος Δελεάνος
Προέλευση
Η καταγωγή του δεν είναι ξεκάθαρη. Ισχυρίστηκε ότι ήταν γιος του αυτοκράτορα Γαβριήλ Ρωμανού και εγγονός του Σαμουήλ της Βουλγαρίας, αλλά θα μπορούσε να είναι και ντόπιος που έγινε ηγέτης της εξέγερσης και ισχυρίστηκε ότι ήταν εγγονός του Σαμουήλ για να δικαιολογήσει την ανακήρυξή του ως Τσάρο της Βουλγαρίας.
Ο Δελεάνος ως γιος του Ρωμανού
Αυτοί που πιστεύουν ότι ήταν πραγματικά γιος του Ρωμανού, πιστεύουν ότι γεννήθηκε από το γάμο του Ρωμανού με την Μαργαρίτα, αδελφή του βασιλιά Στεφάνου Α΄ της Ουγγαρίας (996/997). Η μητέρα του Πέτρου εκδιώχθηκε ενώ ήταν έγκυος από την αυλή του Σαμουήλ πριν την ενθρόνιση του Γαβριήλ Ρωμανού, αλλά λόγω της επακόλουθης καριέρας του Δελεάνου, είναι πιθανό ότι είχε γεννηθεί και παρέμεινε στη Βουλγαρία με τον πατέρα του.
Μετά τη δολοφονία του Γαβριήλ Ρωμανού το 1015 από τον Ιβάν Βλάντισλαβ και την κατάκτηση της Βουλγαρίας από τη Βυζαντινή Αυτοκρατορία το 1018, ο Δελέάνος μεταφέρθηκε αιχμάλωτος στην Κωνσταντινούπολη και έγινε υπάλληλος ενός άγνωστου μέλους της βυζαντινής αριστοκρατίας. Αργότερα δραπέτευσε και πήγε στη χώρα της μητέρας του, την Ουγγαρία, από όπου επέστρεψε στη Βουλγαρία και ξεκίνησε επανάσταση κατά της βυζαντινής κυριαρχίας εκμεταλλευόμενος τη δυσαρέσκεια για την επιβολή των φόρων σε κέρματα από τη βυζαντινή κυβέρνηση.
Ο Δελέάνος ως ντόπιος Βούλγαρος
Αυτοί που αντιτάσσονται στη θεωρία ότι είναι εγγονός του Σαμουήλ και πιστεύουν ότι ήταν απλώς τοπικός βουλγαρικός ισχυρισμός ότι ανακηρύχθηκε τσάρος στο Βελιγράδι όχι επειδή ήταν η πρώτη συνοριακή πόλη μεταξύ της Βυζαντινής Αυτοκρατορίας και της Ουγγαρίας που έφτασε όταν προσχώρησε ως βασιλιάς του βασιλικού αίματος, αλλά απλώς και μόνο επειδή ήταν η πρώτη σημαντική πόλη που κατέλαβαν οι αντάρτες.
Ισχυρίζονται επίσης ότι είναι πολύ απίθανο ο Ιβάν Βλάντισλαβ, ο οποίος δολοφόνησε το 1015 τον εξάδελφό του Γαβριήλ Ρωμανό (ο υποτιθέμενος πατέρας του Δελέάνου) και η σημερινή σύζυγός του Μαρία αν είχε αδράξει τον θρόνο δεν θα σκότωνε τον γιο και τους κληρονόμους του Ρωμανού, αν τους είχε, για να ασφαλίσει τον εαυτό του. Είναι γνωστό ότι διέταξε επίσης την εκτέλεση του σερβικού πρίγκιπα της Ντούκλια, Γιόβαν Βλάντιμιρ, ο οποίος ήταν γαμπρός του Σαμουήλ (παντρεμένος με την κόρη του Θεοδώρα-Κοσάρα), επειδή ο Βλαντιμίρ απειλούσε τη θέση του ως Σλαβονικός τσάρος.
Εξέγερση
Ο Πέτρος Δελέάνος ήταν ηγέτης μιας εξέγερσης που ξέσπασε το καλοκαίρι του 1040 στο Θέμα της Βουλγαρίας κατά της Βυζαντινής Αυτοκρατορίας. Υπήρχαν δύο κύριες αιτίες:
Η εξέγερση εξαπλώθηκε και οι επαναστάτες πολύ γρήγορα πήραν τον έλεγχο στο βόρειο τμήμα του Πομοράβλιε και απελευθέρωσαν το Βελιγράδι. Ο Δελέάνος ανακηρύχθηκε αυτοκράτορας (Τσάρος) της Βουλγαρίας εκεί και πήρε το όνομα Πέταρ Β΄, αφού σηκώθηκε πάνω από μια ασπίδα από ηγέτες της αντίστασης. Είχε διακηρυχθεί νόμιμος ως εγγονός του Σαμουήλ. Ίσως απολάμβανε κάποια υποστήριξη από το Βασίλειο της Ουγγαρίας. Ο Πέτρος Δελέάνος πήρε το Νις και τα Σκόπια, αρχικά συνεπικαλύπτοντας και έπειτα εξαλείφοντας έναν άλλο πιθανό ηγέτη στο πρόσωπο ενός Τιχομίρ, ο οποίος είχε οδηγήσει μια εξέγερση στην περιοχή του Δυρραχίου. Μετά από αυτό ο Πέταρ Β΄ βάδισε στη Θεσσαλονίκη, όπου διέμενε ο βυζαντινός αυτοκράτορας Μιχαήλ Δ΄. Νικημένος, έφυγε, αφήνοντας το θησαυρό του σε ένα συγκεκριμένο Μιχαήλ Ίβατς. Ο τελευταίος, ο οποίος πιθανότατα ήταν γιος του Ίβατς, στρατηγός υπό τον Σαμουήλ της Βουλγαρίας, απέρριψε αμέσως το μεγαλύτερο μέρος του θησαυρού για τον Πέτρο έξω από την πόλη. Η Θεσσαλονίκη παρέμεινε σε βυζαντινά χέρια, αλλά η Μακεδονία, το Δυρράχιο και τμήματα της βόρειας Ελλάδας κατελήφθησαν τις δυνάμεις του Πέταρ Β΄. Αυτό ενέπνευσε περαιτέρω σλαβικές εξεγέρσεις κατά της βυζαντινής κυριαρχίας στην Ήπειρο και την Αλβανία.
Οι επιτυχίες του Πέτρου Β΄ Δελέάνου τελείωσαν, ωστόσο, με την παρέμβαση του ξαδέλφου του Αλουσιανού. Ο Αλουσιανός, του οποίου ο πατέρας Ιβάν Βλάντισλαβ είχε δολοφονήσει τον πατέρα του Πέτρου Γαβριήλ Ρωμανό το 1015, εντάχθηκε στις τάξεις του Πέτρου Β΄ ως προφανής ερημίτης από τη βυζαντινή αυλή όπου είχε απογοητευθεί. Ο Αλουσιανός χαιρετίστηκε από τον Πέτρο Β΄, ο οποίος του έδωσε στρατό με τον οποίο να επιτεθεί στην Θεσσαλονίκη. Η πολιορκία όμως τέθηκε από τους Βυζαντινούς και ο στρατός νικήθηκε. Η Αλουσιανός μόλις δραπέτευσε και επέστρεψε στο Όστροβο.
Το 1041, μια νύχτα κατά τη διάρκεια του δείπνου, ενώ ο Δελέάνος ήταν μεθυσμένος, ο Αλουσιανός έκοψε τη μύτη του και τον τύφλωσε με κουζινομάχαιρο. Δεδομένου ότι ο Αλουσιανός ήταν από το αίμα του Σαμουήλ της Βουλγαρίας, ανακηρύχθηκε γρήγορα αυτοκράτορας στην θέση του Πέτρου Β΄ από τα στρατεύματά του, αλλά συνωμότησε να υποστεί βλάβη στους Βυζαντινούς. Καθώς τα βουλγαρικά και βυζαντινά στρατεύματα προετοιμαζόταν για μάχη, ο Αλουσιανός λιποτάκτησε στον εχθρό και κατευθύνθηκε προς την Κωνσταντινούπολη, όπου του αποκαταστάθηκαν τα υπάρχοντά του και τα εδάφη του, και ανταμείφθηκε με την ανώτερη βαθμίδα του μάγιστρου.
Εν τω μεταξύ, έστω και τυφλός, ο Πέτρος Β΄ Δελέάνος συνέχισε τη διοίκηση των βουλγαρικών δυνάμεων, αλλά ο Βυζαντινός αυτοκράτορας Μιχαήλ Δ΄ ήταν αποφασισμένος να εκμεταλλευτεί την κατάσταση και να προχωρήσει εναντίον τους. Σε μια σκοτεινή μάχη του Οστρόβου, οι Βυζαντινοί νίκησαν τα βουλγαρικά στρατεύματα και ο Δελέάνος καταλήφθηκε και μεταφέρθηκε στην Κωνσταντινούπολη, όπου ίσως εκτελέστηκε. Σύμφωνα με κάποιους μύθους, εξορίστηκε αργότερα σε μοναστήρι στο φαράγγι του Ίσκαρ, στα βουνά των Βαλκανίων, όπου πέθανε.
Νορβηγικές σάγκες αναφέρονται στη συμμετοχή του μελλοντικού νορβηγικού βασιλιά Χάραλντ Χαρντρόντα ο οποίος φέρεται να έκοψε τον Πέτρο Β΄ στο πεδίο της μάχης ως μέλος της Φρουράς των Βάραγγων. Αυτή η παράδοση μπορεί να υποστηριχθεί από μια λακωνική αναφορά στο αποκαλούμενο "Βυζαντινό Απόκρυφο Χρονικό". Και στις δύο περιπτώσεις, ο Δελέάνος μπορεί να είχε χαθεί από την ιστορία το 1041.
Τιμή
Το Σημείο Δελυάν στο νησί Σμιθ στις Νότιες Νήσους Σέτλαντς της Ανταρκτικής ονομάζεται προς τιμήν του Πέτρου Δελέάνου.
Εξωτερικοί σύνδεσμοι
Κατηγορία:Τσάροι της Βουλγαρίας Κατηγορία:Επαναστάτες
Εΐν
Το Εΐν (γαλλικά: Eyne, καταλανικά: Eina) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Εϊνουά (γαλλικά: Eynois).
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Αρχαία Εγνατία Οδός
350px|thumb|right|Η αρχαία Εγνατία Οδός Στη Ρωμαϊκή Αυτοκρατορία, ένας από τους δύο πιο σημαντικούς δρόμους που ξεκινούσαν από την πρωτεύουσα Ρώμη ήταν η Via Egnatia, ουσιαστικά προέκταση της Via Traiana. Ξεκινώντας από τη Ρώμη και με νοτιοανατολική κατεύθυνση, την Απουλία (Puglia) μέχρι τη), που βρισκόταν μεταξύ των πόλεων-λιμένων της Απουλίας Μπάρι και Μπρίντιζι και, πιο συγκεκριμένα, των πόλεων Monopoli και Fasano στις δυτικές πλευρές της Αδριατικής. Το επί ιταλικής χερσονήσου χερσαίο οδικό τμήμα ονομαζόταν Via Traiana προς τιμήν του Ρωμαίου αυτοκράτορα Τραϊανού. Ακολουθούσε η υπερπόντια προέκτασή της από τη Γνάθια στην απέναντι ανατολική πλευρά της Αδριατικής την αρχαία Επίδαμνο, το σημερινό Δυρράχιο, αποτελώντας ένα είδος πορθμείου μεταξύ των δυτικών και ανατολικών ακτών της Αδριατικής. Διέσχιζε τη Βαλκανική χερσόνησο από την ανατολική Αδριατική ως τα Κύψελα, περνώντας από την Επίδαμνο (Δυρράχιο), Λυχνιδό (Αχρίδα), Ηράκλεια, Βεύη, Πέλλα, Θεσσαλονίκη, Αμφίπολη, Φιλίππους, Τόπειρο, Μαξιμιανούπολη, Σάλη και Τραϊανούπολη, συνδέοντας τη νότια Ιταλία και τη δυτική Μεσόγειο με το Αιγαίο, την ανατολική Μεσόγειο, και τον Εύξεινο Πόντο
Παραπομπές
Κατηγορία:Ρωμαϊκή αρχιτεκτονική στην Ελλάδα Κατηγορία:Βυζαντινή Αυτοκρατορία Κατηγορία:Ιστορία της Ηπείρου Κατηγορία:Ρωμαϊκές οδοί Κατηγορία:Ρωμαϊκοί αρχαιολογικοί τόποι στην Αλβανία Κατηγορία:Ρωμαϊκοί αρχαιολογικοί τόποι στην Ελλάδα Κατηγορία:Ρωμαϊκοί αρχαιολογικοί τόποι στη Βόρεια Μακεδονία Κατηγορία:Ρωμαϊκοί αρχαιολογικοί τόποι στην Τουρκία Κατηγορία:Ρωμαϊκή Θράκη
Ελληνικό δημοψήφισμα
Με το όνομα Ελληνικό δημοψήφισμα αναφέρονται:
Γουαδαλαχάρα (αποσαφήνιση)
Ο όρος Γουαδαλαχάρα ή Γκουανταλαχάρα (Guadalajara) μπορεί να αναφέρεται:
Παναγιώτης Καποδίστριας
Το ονοματεπώνυμο Παναγιώτης Καποδίστριας μπορεί να αναφέρεται στους:
BA-64
Το BA-64 είναι ένα σοβιετικό ελαφρύ θωρακισμένο όχημα, που άρχιζε να παράγεται κατά τη διάρκεια του Β' Παγκοσμίου Πολέμου. Σχεδιάστηκε τον Ιούλιο-Δεκέμβριο του 1941 στο πλαίσιο του τετρακίνητου τζίπ GAZ-64 χρησιμοποιώντας τις προπολεμικές σοβιετικές εξελίξεις σε τεθωρακισμένα οχήματα με κίνηση σε όλους τους τροχούς νέας γενιάς, ενώ επίσης χρησιμοποίησε αρκετά εξαρτήματα από το προηγούμενο BA-20 τεθωρακισμένο όχημα και το φορτηγό GAZ-MM, καθώς και την εμπειρία που αποκτήθηκε από τη μελέτη των γερμανικών τεθωρακισμένων οχημάτων. Το BA-64 έγινε το πρώτο σοβιετικό τεθωρακισμένο αυτοκίνητο με κίνηση σε όλους τους τροχούς μαζικής παραγωγής, παρέμεινε το μοναδικό όχημα αυτής της κατηγορίας που τέθηκε σε λειτουργία στην ΕΣΣΔ κατά τα χρόνια του πολέμου και έγινε επίσης το τελευταίο σοβιετικό τεθωρακισμένο αυτοκίνητο "κλασικού τύπου". Συνολικά, κατά τη μαζική παραγωγή του BA-64, από τον Απρίλιο του 1942 έως τις αρχές του 1946, παρήχθησαν 9,070 τεθωρακισμένα οχήματα, συμπεριλαμβανομένων των οχημάτων που βασίστηκαν σε αυτό.
Ιστορία
Τα BA-64 χρησιμοποιήθηκαν ενεργά από τα σοβιετικά στρατεύματα από το καλοκαίρι του 1942 μέχρι το τέλος του πολέμου, κυρίως σε ρόλο οχημάτων αναγνώρισης, αλλά και σε άμεση υποστήριξη πεζικού. Στα μεταπολεμικά χρόνια, τα BA-64 χρησιμοποιήθηκαν κυρίως ως οχήματα εκπαίδευσης μάχης και αποσύρθηκαν από την υπηρεσία του Σοβιετικού Στρατού το πρώτο μισό της δεκαετίας του 1950. Τα BA-64 παραδόθηκαν επίσης σε ορισμένες σοβιετικές συμμαχικές χώρες και χρησιμοποιήθηκαν σε μικρή κλίμακα από τον στρατό της ΛΔΚ στον πόλεμο της Κορέας.
Τα πρώτα BA-64 που παράχθηκαν, χρησιμοποιήθηκαν στο Μέτωπο του Ντον το 1942. Ωστόσο, μεγαλύτερες ποσότητες χρησιμοποιήθηκαν από σοβιετικές μονάδες στο Μέτωπο Βορονέζ και στο Μέτωπο Μπριάνσκ από τα μέσα έως τα τέλη του 1943. Τα BA-64 συμμετείχαν επίσης στις τελικές φάσεις της Μάχης του Στάλινγκραντ. Κατά τη διάρκεια παρατεταμένων οδικών πορειών, τα σοβιετικά πληρώματα τα εξόπλισαν με τυπικούς τροχούς δρόμου για εξοικονόμηση καυσίμων. Τα BA-64B αναπτύχθηκαν κατά τη διάρκεια των σοβιετικών επιθέσεων στην Αυστρία, τη Γερμανία, την Ουγγαρία και τη Ρουμανία, με εκτεταμένες μάχες κατά τη διάρκεια της Δεύτερης Μάχης του Κιέβου και της Μάχης του Βερολίνου. Ογδόντα ένα BA-64B δόθηκαν επίσης από τους Σοβιετικούς στον Πολωνικό Λαϊκό Στρατό και δέκα στο 1ο Σώμα Στρατού της Τσεχοσλοβακίας. Τα τσεχοσλοβακικά BA-64B χρησιμοποιήθηκαν στην επίθεση της Πράγας το 1945.
Μέχρι την δεκαετία του 1970, το BA-64 είχε αποσυρθεί από σχεδόν όλες τις χώρες από το Σύμφωνο της Βαρσοβίας, εκτός από την Αλβανία και τη Βόρειά Κορέα. Αυτά τα οχήματα χρησιμοποιήθηκαν από τον Αλβανικό στρατό μέχρι το 1990 και παραμένουν μέχρι και σήμερα υπό υπηρεσία στην Βόρεια Κορέα, αν και σε αρκετά μικρούς ρόλους, προφανώς λόγω της ηλικίας τους.
Εξωτερικοί Σύνδεσμοι
Κατηγορία:Ρωσικές Ένοπλες Δυνάμεις
Τρανς γυναίκα
Η τρανς γυναίκα είναι μια γυναίκα που της αποδόθηκε το αρσενικό φύλο κατά τη γέννηση της. Οι τρανς γυναίκες μπορεί να παρουσιάσουν δυσφορία φύλου και μπορεί να προβούν σε διαφορετική παρουσιαση τους. Αυτή η διαδικασία συνήθως περιλαμβάνει θεραπεία αντικατάστασης ορμονών και μερικές φορές χειρουργική επέμβαση αλλαγής φύλου, η οποία μπορεί να τις φέρει ανακούφιση και να επιλύσει τα συναισθήματα δυσφορίας φύλου που μπορει να αντιμετωπίζουν. Οι τρανς γυναίκες μπορεί να είναι ετεροφυλόφιλες, αμφιφυλόφιλες, ομοφυλόφιλες, ασεξουαλικές, λεσβίες ή να ταυτίζονται με άλλους όρους (όπως queer).
Ο όρος τρανς γυναίκα δεν είναι πάντα εναλλάξιμος με την τρανσεξουαλική γυναίκα, αν και οι όροι χρησιμοποιούνται συχνά εναλλακτικά. Το Transgender είναι ένας όρος που περιλαμβάνει διαφορετικούς τύπους ατόμων με ποικιλία στην εκφραση φύλου (συμπεριλαμβανομένων των τρανς ατόμων). Οι τρανς γυναίκες αντιμετωπίζουν σημαντικές διακρίσεις σε πολλούς τομείς των ζωών τους ( τρανσμισογυνισμος που θεωρειται ένα υποσύνολο της τρανσφοβίας ), αυτες οι διακρισεις συμπεριλαμβανουν διακρισεις στην απασχόληση, στη στέγαση, σωματικη και σεξουαλική βία, εγκλήματα μίσους, συμπεριλαμβανομένων και απο τους συντρόφους τους · Στις Ηνωμένες Πολιτείες, οι διάκρισεις που αντιμετωπιζουν είναι σοβαρές ιδιαίτερα απεναντι στις τρανς γυναικες που είναι μέλη φυλετικών μειονότητων, οι οποίες συχνά αντιμετωπίζουν τη διασταύρωση της τρανσφοβίας και του ρατσισμού.
Σφαιρικά
δεξιά|μικρογραφία|299x299εσ| Μια τρανς γυναίκα σε παρέλαση γκέι υπερηφάνειας στο [[Σάο Πάολο|Σάο Πάολο της Βραζιλίας]] Οι τραντζεντερ γυναίκες μπορεί να παρουσιάσουν δυσφορία φύλου, η οποία προκαλείται από τη διαφορά μεταξύ της ταυτότητας φύλου τους και του φύλου που τους ανατέθηκε κατά τη γέννηση (και των σχετικων φυλετικων ρολων ή των πρωτογενών και δευτερογενών χαρακτηριστικών φύλου).
Οι τραντζεντερ γυναίκες μπορούν να προβουν σε φυλομετάβαση. Ένα σημαντικό συστατικό της ιατρικής μετάβασης για τις τρανς γυναίκες είναι η θεραπεία αντικατάστασης ορμονών οιστρογόνου, η οποία προκαλεί την ανάπτυξη γυναικείων δευτερογενών σεξουαλικών χαρακτηριστικών οπως( αναπτυξη στο στήθος, ανακατανομή του σωματικού λίπους, χαμηλότερη αναλογία μέσης-ισχίου κ.λπ. ). Αυτό, μαζί με τη χειρουργική επέμβαση αλλαγής φύλου μπορεί να ανακουφίσει το άτομο από δυσφορία φύλου. Να σημειωθει πως η δυσφορία φύλου δεν χρειαζεται να ειναι απαραιτητη για να ταυτιζεται ενα ατομο με τον ορο τρανς γυναικα
Ορολογία
Ο όρος τρανς γυναίκα που προέρχεται από τη χρήση της λατινικής πρόθεμα τρανς- το οποιο σημαίνει «απο την αλλη πλευρα, απεναντι, » και τον όρο γυναίκα. Ο όρος χρησιμοποιήθηκε για πρώτη φορά στο βιβλίο του Leslie Feinberg το 1996 Transgender Warriors: Making History from Joan of Arc στον Dennis Rodman. Το βιβλίο περιγράφει μια τρανς γυναίκα ως «αρσενικό-σε-θηλυκό τρανς άτομο ή απλά τρανστζέντερ άτομο». Αυτός ο ορισμός είναι ευρέως αποδεκτός και χρησιμοποιείται και απο το Oxford English Dictionary. Ωστόσο, το ατομο που εγραψε πρωτο αυτον τον ορισμο τον επεξεργάζεται λέγοντας ότι το να είσαι τρανς γυναίκα έχει συχνά αρνητική σημασία. Πιο συγκεκριμενα εξηγεί ότι οι άνθρωποι αναφέρονται στις τρανς γυναίκες ως "φρικιαστικές" και ότι η έκφραση του φύλου της την έχει κάνει στόχο για τρανσφοβία.
Παραπομπές
Κατηγορία:Transgender Κατηγορία:Τρανσφεμινισμός Κατηγορία:ΛΟΑΤ γυναίκες
Μικρόλιθος Λάρισας
Ο Μικρόλιθος είναι χωριό του Δήμου Τυρνάβου. Πριν από τη μεταρρύθμιση της τοπικής αυτοδιοίκησης το 2011 ήταν μέρος του Δήμου Αμπελώνα. Η απογραφή του 2011 κατέγραψε 25 κατοίκους στο χωριό. Είναι μέρος της κοινότητας Βρυοτόπου.
Πληθυσμός
Σύμφωνα με την απογραφή του 2011, ο πληθυσμός του οικισμού ήταν 25 άτομα, δηλαδή μειωμένος σχεδόν 48% σε σύγκριση με τον πληθυσμό της προηγούμενης απογραφής του 2001.
Παραπομπές
Κατηγορία:Χωριά του νομού Λάρισας Κατηγορία:Δήμος Τυρνάβου
Ace of Base
Οι Ace of Base ήταν pop συγκρότημα που σχηματίστηκε το 1990 στο Γκέτεμποργκ της Σουηδίας. Αποτελείται από τα αδέρφια Μαλίν, Τζένι και Γιόνας Μπέργκρεν και τον Ουλφ Έκμπεργκ. Το συγκρότημα γνώρισε μεγάλη επιτυχία ως κουαρτέτο τη δεκαετία του 1990 και σημείωσε πάνω από 50 εκατομμύρια πωλήσεις σε άλμπουμ και singles παγκοσμίως. Είναι το τρίτο πιο επιτυχημένο σουηδικό μουσικό καλλιτεχνικό σχήμα μετά τους ABBA και τους Roxette. Μετά την αποχώρηση της Μαλίν Μπέργκρεν το 2007 περιόδευσαν στην Ευρώπη και το 2009 διαλύθηκαν.
Σχηματισμός και τα πρώτα χρόνια (1990-1992)
Οι Ace of Base δημιουργήθηκαν το 1990. Προηγουμένως το συγκρότημα ονομαζόταν TechNoir και είχε διαφορετική σύνθεση, όμως μετά από αποχωρήσεις μελών και διαφωνίες κατέληξε στην τωρινή του ονομασία ως τετραμελής μπάντα που αποτελούνταν από τα τρία αδέρφια Γιόνας, Μαλίν και Τζένι Μπέργκρεν και τον φίλο τους Ουλφ Έκμπεργκ. Το συγκρότημα συνέθετε τη μουσική του σε ένα γκαράζ και ο εξοπλισμός του είχε προέλθει από ένα κρατικό διαγωνισμό για νέους μουσικούς. Η μουσική τους ήταν κυρίως techno και ηλεκτρονική ποπ με κάποιες επιρροές από punk, ενώ ο χαρακτηριστικός pop-reggae ήχος τους προήλθε από την επαφή τους με τη μουσική των μεταναστών στη χώρα τους. Και ενώ οι εμφανίσεις του γκρουπ σε club ανά τη Σουηδία είχαν αρχίσει να τους κάνουν δημοφιλείς, οι δισκογραφικές εταιρείες φαίνονταν να διαφωνούν. Οι απορρίψεις έρχονταν η μία μετά την άλλη, όμως οι ίδιοι συνέχισαν τις προσπάθειες και στράφηκαν στη γειτονική Δανία. Το 1992 κατάφεραν να υπογράψουν συμβόλαιο με τη δανική Mega Records για να κυκλοφορήσουν το πρώτο τους signle, το Wheel of Fortune. Αρχικά το τραγούδι δεν τα πήγε καλά, όμως μετά την κυκλοφορία του ομότιτλου video-clip κατάφερε να μπει στα charts και να γίνει hit.
Πρώτο album και διεθνής αναγνώριση (1993-1994)
Το τραγούδι όμως που έκανε τους Ace of Base διάσημους ήταν άλλο. Μετά την πρώτη τους επιτυχία, αποφάσισαν να στείλουν ένα demo τους στον γνωστό Σουηδό παραγωγό Denniz Pop που είχε τον τίτλο Mr. Ace. Η κασέτα με το demo κόλλησε στο στέρεο του αυτοκινήτου του παραγωγού κι εκείνος ήταν αναγκασμένος να το ακούει καθημερινά, άρχισε όμως να βρίσκει ενδιαφέρον στο τραγούδι και αποφάσισε να βοηθήσει το συγκρότημα. Το τραγούδι αυτό μετονομάστηκε σε All That She Wants και από τις αρχές του 1993 έγινε η πρώτη νούμερο ένα πανευρωπαϊκή επιτυχία του συγκροτήματος, καθώς έφτασε νούμερο 1 σε 13 χώρες της Ευρώπης, μεταξύ των οποίων και στην Ελλάδα. Οι Ace of Base ηχογράφησαν το πρώτο τους album με τίτλο Happy Nation και επανακυκλοφόρησε το Wheel Of Fortune στην Ευρώπη, το οποίο και γνώρισε μεγάλη επιτυχία. Το τρίτο ευρωπαϊκό single ήταν το Happy Nation, το οποίο ακολούθησε και αυτό την επιτυχημένη πορεία των προηγουμένων. Την περίοδο εκείνη ο Αμερικανός παραγωγός Clive Davis ήρθε σε επαφή με τη μουσική των Ace of Base και τους έδωσε το εισιτήριο για την επιτυχία στις ΗΠΑ. Το All That She Wants και το The Sign, που έγινε και το επόμενο single του συγκροτήματος, σκαρφάλωσαν στην κορυφή των αμερικανικών charts. Το album κυκλοφόρησε στην Αμερική με τον τίτλο The Sign και με νέα κομμάτια και αργότερα και στην Ευρώπη με την ονομασία Happy Nation (U.S. version). Ακολούθησαν τα singles Don't Turn Around και Living In Danger που έγιναν και αυτά τεράστιες επιτυχίες. Οι Ace of Base κατάφεραν να γίνουν γνωστοί και στις πέντε ηπείρους και η πρώτη τους δισκογραφική δουλειά πούλησε πάνω από 23 εκατομμύρια αντίτυπα. Μάλιστα γράφτηκαν στα ρεκόρ Γκίνες ως το πιο εμπορικό πρωτοεμφανιζόμενο γκρουπ στην ιστορία της μουσικής και ακόμα κατέχουν αυτό το ρεκόρ.
Δεύτερο album (1995-1996)
Το The Bridge, το δεύτερο album των Ace of Base, κυκλοφόρησε στα τέλη του 1995 και περιέχει 17 τραγούδια. Το ύφος του είναι maistream pop και προέκυψε μετά από πίεση των δισκογραφικών εταιρειών για ένα νέο album. Όλα τα μέλη του συγκροτήματος έχουν συμβάλει συνθετικά και στιχουργικά αλλά το αποτέλεσμα στον ήχο καθορίστηκε κυρίως από τις δισκογραφικές εταιρείες σύμφωνα με τα τότε εμπορικά κριτήριά τους. Το πρώτο signle Lucky Love που ήταν και το πρώτο δείγμα της αλλαγής στον ήχο του συγκροτήματος κατάφερε να γίνει μεγάλη επιτυχία και να βάλει ένα τέλος στις φήμες για διάλυση του group. Ακόμα μεγαλύτερη επιτυχία έγινε το Beautiful Life ένα από τα all-time-classics τραγούδια τους. Το τρίτο single Never Gonna Say I'm Sorry ήταν μια ατυχής επιλογή των δισκογραφικών εταιρειών. Το συγκρότημα είχε κουραστεί από την συνεχή πίεση, τις μετακινήσεις ανά τον κόσμο και τις μεταλλαγές στο ύφος της μουσικής τους και έτσι αν και νωρίς μπήκε τέλος στην προώθηση του album. Παρόλα αυτά το The Bridge κατάφερε να πουλήσει σε σύντομο χρονικό διάστημα 6 εκατομμύρια αντίτυπα.
Τρίτο album (1998)
Για άλλη μια φορά οι φήμες για διάλυση διαψεύστηκαν από τον ερχομό ενός νέου single. Το Life Is A Flower αποτέλεσε τον προάγγελο του τρίτου album Flowers και έγινε το πιο πολυπαιγμένο τραγούδι για το 1998. Το Flowers βασίστηκε σε απλές ποπ συνθέσεις σε συνδυασμό με motown ήχους και επιρροές από τη μουσική της δεκαετίας του 1970. Η ανάμειξη πολλών παραγωγών έδωσε μια ηχητική ποικιλία στο album, αν και οι δισκογραφικές εταιρείες κατάφεραν για άλλη μια φορά να επηρεάσουν το τελικό αποτέλεσμα. Μια έκπληξη για τους fans του group ήταν η επιλογή της Μαλίν Μπέργκρεν να περάσει στο παρασκήνιο του συγκροτήματος, είχε λιγότερα φωνητικά στα τραγούδια, στις φωτογραφίες και στα video η εικόνα της ήταν θολή και στις εμφανίσεις συμμετείχε μόνο ως παρουσία και ποτέ ενεργά. Οι εξηγήσεις που δόθηκαν ήταν πως είχε κουραστεί από τη διασημότητα και πως ήθελε να δώσει στην αδερφή της, Jenny, την ευκαιρία να είναι η frontwoman των Ace of Base και πως στο μέλλον θα επέστρεφε. Στα signles το Cruel Summer μια διασκευή του τραγουδιού των Bananarama έγινε top 10 hit στις Η.Π.Α. και έδωσε το τίτλο στην αμερικανική έκδοση του album. Ακολούθησαν τo Travel To Romantis και το Always Have, Always Will που έγινε μεγάλη ευρωπαϊκή επιτυχία. Το Flowers πούλησε συνολικά 3 εκατομμύρια παγκοσμίως.
Greatest Hits album (1999-2000)
Βλέποντας τη φθίνουσα πορεία των πωλήσεων, η αμερικανική Arista records πίεζε το συγκρότημα να κυκλοφορήσει ένα greatest hits. Παρά τις αντιδράσεις των μελών, το album κυκλοφόρησε στα τέλη του 1999 στην Ευρώπη υπό τον τίτλο Singles of The 90s και το 2000 στην Αμερική. Η βεβιασμένη αυτή κυκλοφορία απέφερε μόνο ένα single μειωμένης υποδοχής, το C' est La Vie και πωλήσεις 1,5 εκατομμυρίου αντιτύπων.
Τέταρτο album (2002 - 2003)
Το Da Capo ήταν προγραμματισμένο να κυκλοφορήσει το 1999, αλλά η απαίτηση των δισκογραφικών για greatest hits από τη μια και προσωπικές υποχρεώσεις των μελών του συγκροτήματος από την άλλη, ανέβαλαν την κυκλοφορία του μέχρι αργά το 2002. Το concept του ήταν η επιστροφή του συγκροτήματος στον αρχικό του μουσικό ύφος που το έκανε διάσημο, η επιμονή όμως της γερμανικής Universal για ένα αμιγώς europop album ήταν αυτή που επικράτησε και τελικά το Da Capo κυκλοφόρησε μόνο στην Ευρώπη (εκτός του Ηνωμένου Βασιλείου) και στην Ιαπωνία, όπου κατάφερε να μπει στο top 10 των album. Μόνο δύο signles κυκλοφόρησαν από αυτό το Da Capo, τα Beautiful Morning και Unspeakable, ενώ η Μαλίν παρέμεινε και πάλι στο παρασκήνιο των Ace of Base. Με την ελάχιστη προώθησή του, το album πούλησε 500.000 αντίτυπα.
Επόμενα χρόνια και διάλυση
Το φθινόπωρο του 2005 και μετά από από μια εποχή παύσης δύο ετών, οι Ace of Base πραγματοποίησαν εμφανίσεις στο θεσμό του Night of the Proms στο Βέλγιο χωρίς τη Μαλίν και επιστρέφουν στην πατρίδα τους για να γράψουν το νέο τους album.